Dragoș Damian, Terapia Cluj: Când ați fost ultima dată la Roșia Montană? Mergeți să vă întâlniți cu Apusenii, moții au nevoie de banii noștri ca să supraviețuiască
Hai România! Câștigarea procesului Roșia Montană este cea mai bună veste a începutului de an, cu toții eram îngrijorați că din banii noștri pentru învățământ, sănătate și infrastructură ar fi trebuit să plătim despăgubiri de aproape șapte miliarde de Euro pentru un caz despre care nu ne aduceam bine aminte, dar îl consideram proasta guvernare, iresponsabilitate, prostie, conspirația gulerelor albe, etc.
Citește și: Care este viitorul comunei Roșia Montană, după ce statul român a câștigat definitiv procesul cu Gabriel Resources
Iată că nu trebuie să dăm din banii noștri, chiar dacă pe toate canelele media ni se spunea că o să pierdem procesul, a fost un crescendo de tensiune bine pregătit în ultimele luni. Vineri seara când puneam capul pe pernă eram deprimați, crezând că o să pierdem, sâmbătă dimineața ne trezeam câștigători. Așteptam să vedem dacă mai există căi de atac ale reclamantului, este prea frumos să fie adevărat, dar oricum merita să vedem feţele celor care au speculat la bursă (și poate au câștigat printr-o schema Skyfleet, iubitorii de James Bond și de bursă stiu despre ce este vorba), feţele avocaților români care au reprezentat reclamantul și alte feţe care urmăresc de mult "proiectul".
Acum românii respiră ușurați, n-au să crească taxele în 2025, adică au să crească, dar nu din cauza Roșia Montană.
Sunt la peste 5000 km depărtare de București și, foarte interesant, cei de aici știau de caz.
Citește și: România a CÂȘTIGAT procesul cu Gabriel Resources pentru Roșia Montană: Firma canadiană trebuie să ne plătească cheltuieli de judecată și arbitraj de milioane de dolari
Iar acum, în altă notă, când ați fost ultima dată în Apuseni, la Roșia Montană, la Câmpeni, la Albac, la Abrud sau în altă parte pe Valea Arieșului? Sunt regiuni frumoase dar sărace, multe sate depopulate, oamenii în putere sunt plecați la muncă în Europa (care iubește România, ne-au spus asta cei din EPP săptămâna trecută), oamenii rămași sunt în vârstă și fără posibilități, se trăiește din agricultură și turism și meșteșuguri și da, desigur, din exploatarea lemnului; mineritul a murit, bineînțeles. Dar nu se trăiește bine – incredibil cum se leagă și astăzi versurile din celebra poezie a lui Octavian Goga (la rându-i fost premier al României, în 1937).
Așadar, la primăvară, la vară și la toamnă, înainte sau după sau în loc să mergeți la all-inclusive în Turcia, în Grecia, în Egipt, în Iordania, în Malta, în Maldive, în Zanzibar, în Tenerife, în Indonezia și în toate destinațiile pământului, dați o fugă până la Roșia Montană sau în satele și cătunele de pe Valea Arieșului. Aveți unde sta, sunt multe pensiuni pentru toate buzunarele. Relaxați-vă acolo o săptămână sau două, liniște și aer curat, localnicii sunt primitori, peisajul este superb cu râuri, lacuri, cascade și peșteri, săptămânal târguri populare și meșteșugărești, mâncare bio, animale sălbatice în arealul lor. Mergeți să vă întâlniți cu Apusenii, unul dintre cele mai spectaculoase destinații cu potențial turistic din Europa.
Lăsați-vă banii acolo, este cel mai bun lucru pe care îl puteți face ca să sărbătoriți succesul Roșia Montană. Moții au nevoie de banii noștri ca să supraviețuiască, nu se mai exploatează prea multe minerale în zonă deși geologii spun că este plin de bogății. Este păcat totuși că s-a renunțat la exploatări, dar asta este altă poveste.
Acum hai să câștigăm și celalalt proces ca apoi să ne vedem de ale noastre, prea ni se servesc pe toate canalele toate știrile care ne abat atenția de la super-anul electoral 2024, când lumea se va schimba într-un mod de neimaginat.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Opinii - Comentarii
Săptămâna Albă 2024: ce simbolizează și ce alimente se pot consuma înainte de Postul Paștelui
Săptămâna Albă 2024: ce simbolizează și ce alimente se pot consuma înainte de Postul Paștelui Ortodox 2024 Pentru creștinii ortodocși, 11 martie 2024 marchează începutul Săptămânii Albe, cunoscută și sub denumirea de Săptămâna Brânzei. Pe 18 martie, intrăm în Postul Sfintelor Paști ortodox care durează 40 de zile și este cel mai lung și mai […]
Secțiune Articole Similare
-
Opinii - Comentariiacum 2 zile
MESAJE de 8 MARTIE, Ziua Femeii 2024. Urări, felicitări, SMS-uri pentru femeile din viața voastră: mame, iubite, colege sau profesoare
-
Opinii - Comentariiacum 2 zile
FELICITARI de 8 MARTIE 2024. MESAJE și URARI de ZIUA FEMEII
-
Curier Județeanacum 4 zile
ISTORICUL zilei de 8 MARTIE – Ziua Internaţională a Femeii. Cum a apărut această sărbătoare în lume
-
Curier Județeanacum 3 zile
Istoricul şi semnificaţia zilei de 8 Martie. De când se serbează și când a devenit zi oficială
-
Opinii - Comentariiacum 4 zile
MESAJE de 8 martie 2024, ZIUA FEMEII. Un buchet de SMS-uri şi URĂRI parfumate pentru femeile din viaţa voastră
-
Actualitateacum 3 zile
8 Martie, Ziua Internaţională a Femeii: Semnificație. Când a apărut? Cum este sărbătorit 8 Martie în lume?